
Nagykanizsai Református Egyházközség
Lelkipásztori Hivatala
8800 Nagykanizsa, Kálvin tér 1.
E-mail: hellaferenc@gmail.com
Mobil: +36306309130

Tisztelettel 

Novák Ferenc

Polgármester úr

részére

Tisztelt Polgármester Úr!
Tisztelettel köszönöm a Zalakarosi Idősek Otthona létrehozásával kapcsolatosan megküldött kérésekkel kapcsolatosan az alábbi válaszokat küldöm. 

Első körben szeretném leszögezni, hogy az elmúlt időszakban folytatott egyeztetések alkalmával úgy értelmeztem, hogy idősek ellátását szolgáló intézmény létrehozása Zalakaros településen az Önkormányzat részéről nagyon nagy prioritással bír. 

Tisztelettel tájékoztatom a képviselő testület tagjait, hogy Polgármester úrral már az első alkalommal történő megválasztásakor el kezdtük beszélgetni erről a problémáról. Nem tehtjük, hogy ne gondoskodjunk az előttünk járt nemzedékről. Tudom, hogy Isten már évek ezelőtt ráhelyezte az Ő szívére az idősekről való gondoskodást. 

A leendő (esetleges) együttműködés is ez alapján indult el, illetve kezdtünk el egy közös gondolkodást. Örülök annak, hogy Polgármester úr mellett vannak olyan képviselők, a kik ugyanúgy szívükön viselik az idősek ügyét és az idősgondozást.  

Igyekszem válaszolni minden kérdésre, és természetesen szívesen állok rendelkezésre egy személyes találkozás erejéig. 

Első körben a Fürdő Hotelben gondolkodtunk, megtekintettem a Gyógyfürdő strandbejárata feletti részt. Első ránézésre többlet beruházásra lenne szükség. El lehet gondolkodni ezen is mint lehetőségen. Egytelen akadálya van mindennek az pedig a pénz hiánya.   

A képviselő-testület az alábbi részletkérdések megválaszolását kéri a leendő Feladatellátótól: 

1.) A Feladatellátó számára megfelelő működési keretet biztosít-e az a megoldás, ha az ingatlan az Önkormányzat tulajdonában marad, de a Feladatellátó azt szakmailag önálló működtetésre átadja? 

Válasz: Az Önkormányzat feladatellátására fogja átadni, ami azt jelenti, hogy ha adott időpontban ott a szolgálatást az Egyház megszünteti, másnap visszakerül az Önkormányzathoz.-

2.) Gondolkodik-e a Feladatellátó az épület megvételében, és ha igen, mi az a reális piaci 

vételár, melyet tárgyalási alapként fel tud kínálni? 

Válasz: Tekintettel arra, hogy nem rendelkezünk forrással, nem gondolkodtunk vásárlásban. Ha esetleg valamikor lenne forrás a vásárlásra, akkor is a mindenkori piaci értéken (értékbecslés alapján) vásárolnánk (-hatnánk) meg. 

3. Lát-e lehetőséget a Feladatellátó az Önkormányzattal való közös üzemeltetésre, és ha igen, mely intézmények esetében működik ez, és ott milyen tapasztalatokat szerzett? 

Válasz: a közös üzemeltetésre nem tudok példákat, szerintem ez nem működik.

4.) Az előző pont szerinti közös üzemeltetés esetén a Feladatellátó az Önkormányzat 

számára milyen arányú bevételt tud felkínálni? 

Válasz: az előző alapján nem releváns

5.) A Feladatellátó számára mi az az elfogadható minimális időtartam, amely után az Önkormányzat - szerződésben rögzített feltételek esetén - jogosult lehet az épület feletti kizárólagos rendelkezés visszaszerzésére? 

Válasz: szerződésben rögzített feltételek mellett. Szeretném a kérdést megfogalmazójának a figyelmébe ajánlani azt, hogy itt lesznek olyan idős emberek, akiket nem lehet ide-oda pakolgatni, mint a könyveket a polcon. Kérem, gondoljon mindenki a saját szüleire. Mi egy méltó időskort szeretnénk biztosítani az időseknek.   

6.) Milyen garanciát tud adni a Feladatellátó arra vonatkozóan, hogy a felújított épület állaga 

fennmarad a céljaira történő hasznosítás során? 

Válasz: a tulajdonos hozzájárulását kérve, tervezett és folyamatos lenne az állagmegóvás.

7.) Hány férőhelyet tud felajánlani a Feladatellátó az Önkormányzat számára abból a célból, hogy annak betöltéséről a képviselő-testület – akár a helyi szociális szempontokat figyelembe véve szabadon döntsön? 

Válasz: ha 40 fős (20 szoba) intézményt tudunk indítani, a feltételeket figyelembe véve 4 szoba 8 fő lehetne az, amiről az Önkormányzat dönthetne. 

8.) Álláspontja és tapsztalatai szerint a csendet, nyugalmat és az intézmény elzártságot külső eszközökkel biztosítani nem tudó, fürdővárosi centrumban való ingatlan elhelyezkedés zavarja-e az intézmény működtetését? 

Válasz: véleményem szerint nem zavarná jobban, mint egy városi környezetben működő intézmény. Aki ebbe az intézménybe fog beköltözni, azt előzetesen fogjuk tájékoztatni a helyzetről.  

9.) Bekerítéssel vagy más módon lehatárolná-e a területet a Feladatellátó? 

Válasz: ha a működési engedélyhez nem szükséges, akkor nincs ilyen szándék.

10.) Milyen belső eszközökkel (pl. hangszigeteléssel) tudja az intézmény semlegesíteni az épület elhelyezkedéséből fakadó és a rendezvényekkel összefüggésben keletkező hang- és fényhatást? 

Válasz: tekintettel arra, hogy Fürdő Hotel a Karos Korzó mögött van, véleményem szerint a hanghatás nem lenne meghatározó. Egyébként a kérdést meg kell vizsgálni a helyszínen. 

11.) Zavaró-e az intézményi működés szempontjából, hogy nincsen saját, elszigetelt park 

része? 

Válasz: szerintem nem

12.) Milyen típusú átalakítások vagy felújítások szükségesek az épületben az intézményi 

működés sajátos igényei miatt (pl. hallássérültek, mozgássérültek)? 

Válasz: a szobák fürdőszobáit kell alkalmassá tenni a mozgássérültek számára.

13.) Hány fős személyzet kell a működéshez, és milyen területekre lehetne helyi munkaerőt 

alkalmazni? 

Válasz: a törvény általa előírt létszám, természetesen ha a helyi lakosságnak van megfelelő szakképesítése, ők előnyt élveznek. 

14.) Melyik szintű ellátás igénybe vételére tervezi az intézmény kialakítását a Feladatellátó (pl. 

demens átlagos - emelt szint)? 

Válasz: a terveink szerint a emelt szintű ellátást tervezünk.

- 

Az ingatlant terhelő hitelre és annak költségeire tekintettel a képviselő-testület további feltételként állapította meg, hogy a Feladatellátó részéről bármilyen jogcímen Önkormányzat 

felé történő díjfizetés összege nem lehet kevesebb a Zalakarosi Családi-, Élmény- és Gyógyfürdő Zrt. által jelenleg fizetett 14.000.000 Ft +áfa / év összegnél. 

Válasz: természetesen az előzetes egyeztetések során kell megtalálnunk a közös utat.
Tisztelt Polgármester Úr!

Tisztelettel kérem, továbbítsa a képviselők felé a válaszokat.    

Isten áldását kérem életére és szolgálatára!

Nagykanizsa, 2023. október 10.
Tisztelettel,

Hella Ferenc

esperes-lelkipásztor
